Erdogan sê Italië moet eerder Mafia uitsorteer | Maroela Media
Erdogan sê Italië moet eerder Mafia uitsorteer
Pres. Tayyip Erdogan van Turkye. Foto: AP Photo/Kayhan Ozer, Presidential Press Service, Pool
Die Turkse president Recep Tayyip Erdogan het gesê Italië moet eerder die Mafia uitsorteer as om die ondersoek na sy seun voort te sit.
Erdogan se oudste seun, Bilal, word reeds vanaf Februarie vanjaar vir geldwassery in Italië ondersoek. Erdogan se seun wil sy studie in Bologna afsluit, maar soos Erdogan dit stel: "As my seun vandag na Italië terugreis, kan hy daar in hegtenis geneem word."
Die spanning tussen Turkye en Italië het verder verhoog nadat betogers in Bologna teen Erdogan betoog het onder die vaandel van die PKK, wat as 'n militante groep in Turkye beskou word.
Die Italiaanse eerste minister, Matteo Renzi, het gesê Italië is 'n regstaat waar regters op grond van wette en die grondwet handel. Hy het gesê Italië dans nie na die pype van die Turkse president nie.
Erdogan het Italië se regstelsel gekritiseer en gesê die verhouding tussen die twee lande kan in die gedrang kom weens die situasie.
IVP wen in Zuma se tuisdorp
Dowe seun se hulpkreet ná pa breinskade opdoen
En dan is die Turke nog dom genoeg om na sy pype te dans en hom te glo!
Kan maar net my kop skud vir nog 'n affere wat homself 'n leier noem, wat 'n pateet en moeilikheidmaker(soeker)!!
Ek wil ook graag weet hoekom die Italiaanse regering nie die mafia nek omdraai. Is dit nou maar nie ook soos hier by ons waar misdaad gedy, want van die regerings amptenare het self n hand in die misdaad paai.